अगर हमें अपनी युवा पीढ़ी को अपराध की दुनिया से बचाना है तो उनके सुखद भविष्य के लिए इसकी शुरुआत हमें सबसे पहले अपने घर से ही करनी होगी. हमें स्वयं घर में माँ, पत्नी, बहन, बेटी आदि को उचित सम्मान दे कर बच्चों के सामने एक सार्थक उदाहरण रखना होगा जिस पर वह आगे चल सकें. लड़के और लड़कियों को समान प्यार, सम्मान और मार्ग दर्शन देना होगा. केवल क़ानून व्यवस्था को दोष देने से काम नहीं चलेगा, इसकी शुरुआत हमें स्वयं अपने घर से करनी होगी.